
Betegtájékoztató: Információk a beteg számára
Sperti Preparation H végbélkenőcs

cápamájolaj, élesztősejt-kivonat
Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 14 napon belül nem enyhülnek, vagy éppen súlyosbodnak.
A betegtájékoztató tartalma:

1. Milyen típusú gyógyszer a Sperti Preparation H végbélkenőcs és milyen betegségek esetén alkalmazható?

2. Tudnivalók a Sperti Preparation H végbélkenőcs alkalmazása előtt

3.
Hogyan kell alkalmazni a Sperti Preparation H végbélkenőcsöt?

4.
Lehetséges mellékhatások

5
Hogyan kell a Sperti Preparation H végbélkenőcsöt tárolni?

6.
A csomagolás tartalma és egyéb információk
1. Milyen típusú gyógyszer a Sperti Preparation H végbélkenőcs és milyen betegségek esetén alkalmazható?
A Sperti Preparation H végbélkenőcs hatóanyagként élesztősejt-kivonatot és cápamájolajat tartalmaz.

A Sperti Preparation H végbélkenőcs az aranyér tüneteinek (pl. fájdalom, irritáció, viszketés, diszkomfort érzés székletürítés során) enyhítésére szolgáló készítmény. 

Keresse fel kezelőorvosát, ha tünetei 14 napon belül nem enyhülnek, vagy éppen súlyosbodnak.
2. Tudnivalók a Sperti Preparation H végbélkenőcs alkalmazása előtt
Ne alkalmazza a Sperti Preparation H végbélkenőcsöt:
· ha allergiás az élesztősejt-kivonatra, a cápamájolajra vagy a gyógyszer (6. pontban felsorolt) egyéb összetevőjére.

Figyelmeztetések és óvintézkedések

A Sperti Preparation H végbélkenőcs alkalmazása előtt beszéljen kezelőorvosával vagy gyógyszerészével.
Heveny gyulladás, erős fájdalom és/vagy vérzés esetén forduljon orvoshoz, különösen akkor, ha nem biztos benne, hogy a vérzés aranyérből ered. 
Szembe és környékére, szájba, szájnyálkahártyára nem alkalmazható. Használat után tanácsos alaposan kezet mosni.

A Sperti Preparation H végbélkenőcs és gumióvszer egyidejű használata esetén meggyengülhet a gumióvszer anyaga, így csökkenhet a gumióvszer biztonságossága.

Gyermekek és serdülők

A Sperti Preparation H végbélkenőcs gyermekeknek és 18 év alatti serdülőknek nem ajánlott.
Egyéb gyógyszerek és a Sperti Preparation H végbélkenőcs
Egyéb gyógyszerekkel való kölcsönhatás nem ismert.

Feltétlenül tájékoztassa kezelőorvosát vagy gyógyszerészét a jelenleg vagy nemrégiben alkalmazott, valamint alkalmazni tervezett egyéb gyógyszereiről.

Terhesség és szoptatás

Nem áll rendelkezésre adat a Sperti Preparation H végbélkenőcs terhes nőkön, illetve szoptató anyákon való alkalmazásával kapcsolatban.
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
A készítmény hatásai a gépjárművezetéshez és a gépek kezeléséhez szükséges képességekre

A Sperti Preparation H végbélkenőcs gépjárművezetéshez és gépek kezeléséhez szükséges képességekre gyakorolt hatását nem vizsgálták.
A Sperti Preparation H végbélkenőcs: 

-
gyapjúviaszt (lanolin) tartalmaz, mely helyi bőrreakciókat okozhat (pl. kontakt dermatitisz).

- 
metil- és propil-parahidroxibenzoátot tartalmaz, mely allergiás reakciókat okozhat (amelyek esetleg csak később jelentkeznek). 
-
butil-hidroxitoluolt tartalmaz, mely helyi bőrreakciókat (pl. kontakt dermatitisz) vagy szem és nyálkahártya irritációt okozhat.
· ez a készítmény D-limonént és linaloolt tartalmazó illatanyagot tartalmaz. A D-limonén és a linalool allergiás reakciót okozhat.

3. Hogyan kell alkalmazni a Sperti Preparation H végbélkenőcsöt?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét. 

A végbélben és a végbélnyílás környékén történő alkalmazásra.
Alkalmazása felnőtteknél
Alkalmazza reggel és este, valamint minden székletürítés után. Alkalmazása előtt alaposan meg kell tisztítani a végbélnyílás környékét.
Használati útmutató: 
Csavarja az applikátort a tubusra, síkosítsa kis mennyiségű kenőccsel, majd óvatosan helyezze a végbélbe. Használat után alaposan tisztítsa meg.

A készítmény alkalmazása naponta legfeljebb ötször javasolt. A kenőccsel vékonyan kenje be az érintett felületet. A Sperti Preparation H végbélkenőcs és a Sperti Preparation H végbélkúp együttes alkalmazása esetén naponta legfeljebb 3-szor alkalmazza.

A készítmény rövid távú használatra javasolt, egyszeri alkalmazás során maximum 3 hétig alkalmazható.
Ha tünetei 14 napon belül nem enyhülnek vagy súlyosbodnak, keresse fel orvosát.

A javasolt adagolást nem szabad túllépni. 

Alkalmazása gyermekeknél és serdülőknél
Gyermekeknek és serdülőknek a készítmény alkalmazása nem ajánlott.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4. Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. 
Jelenleg nem ismeretes semmilyen, a Sperti Preparation H végbélkenőcs alkalmazásával kapcsolatba hozható mellékhatás.
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5. Hogyan kell a Sperti Preparation H végbélkenőcsöt tárolni?
Legfeljebb 25 °C-on tárolandó.

A gyógyszer gyermekektől elzárva tartandó!
A dobozon feltüntetett lejárati idő (Felhasználható:) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét. 

6. A csomagolás tartalma és egyéb információk
Mit tartalmaz a Sperti Preparation H végbélkenőcs?
-
A készítmény hatóanyagai: 

1 g végbélkenőcs tartalma:

Élesztősejt-kivonat (Saccharomyces cerevisiae extr. ethanolic)
10,0 mg

Cápamájolaj (Squalene exogene oleum)
30,0 mg

(ami cápamájolajat és tisztított halolajat 1:1 arányban, valamint 25000-30000 NE/g A-vitamint tartalmaz)

-
Egyéb összetevők: fehér vazelin, folyékony paraffin, gyapjúviasz, gyapjúviasz-alkoholok, ozokerit, butilhidroxitoluol, glicerin, metil-parahidroxibenzoát, propil-parahidroxibenzoát, kakukkfűolaj (D-limonén, linalool).

Milyen a Sperti Preparation H végbélkenőcs külleme és mit tartalmaz a csomagolás?
25 g kenőcs epoxi-fenol belső lakkozású, membránnal lezárt alumínium tubusba töltve, fehér HDPE kiszúróval ellátott csavaros kupakkal lezárva. Egy tubus PE applikátorral dobozban.

A tubus a kupak hegyes végével nyitható.

A forgalomba hozatali engedély jogosultja

A betegtájékoztató legutóbbi felülvizsgálatának dátuma: 2023. november.
AZ ARANYÉR MEGELŐZÉSE

Az aranyérrel kapcsolatos kellemetlenségek elkerülhetőek a következő egyszerű megelőző szabályok betartásával:

1. Rendszeres székletürítés – Ügyeljen arra, hogy a székletürítés rendszeres legyen (naponta) és lehetőleg reggel azonos időben történjen. Hashajtó szedését kerülje.

2. 
Megfelelő étrend – Étrendje legyen gazdag rostokban, és igyon sok vizet. Fogyasszon rendszeresen korpát, teljes értékű kenyeret, gyümölcsöt és friss zöldségeket. Kerülje a fűszeres ételeket, az alkoholt, a kávét és a fekete teát.

3. 
Rendszeres testmozgás – A székrekedés megelőzése érdekében végezzen rendszeres testmozgást. 
4. 
Higiénia – Az alapos tisztálkodás minden székletürítés után szükséges. Tartsa az érintett területet a lehető legszárazabban, mert ez gyorsítja a gyógyulást. Hordjon pamut alsóneműt.
OGYÉI/65922/2023
1

